
Conceptus  Morbi. 


Helminthiasis  a  graeco  i)  eXjxivs  -  vermis  et  Sia®  fut.  -  «5®, 
laboro  (vermitio,  morbus  verminosus,  SBurmfranf^etfc,  SBttrm- 
fucfyt,  ^tmnfefcfywerben)  ille  status  pathologicus  organismi 
humani  audit,  qui  vermium  praesertim  intestinalium  ge¬ 
neratione  producitur  et  diversis  in  functionibus  systema¬ 
tis  vasorum  et  nervorum  turbis  sese  manifestat. 


Enumeratio  et  descriptio  entozoorum. 

Vermes  corpus  humanum  incolentes  ad  mentem  ce¬ 
leberrimi  Rudo  Iphi  in  quinque  dividuntur  ordines 9  quo¬ 
rum  hic  similiter  ac  specierum  singularum  ab  helmin- 
thologo  hocce  sagacissimo  depromta  sequitur  descriptio. 

Ordo  primus.  Entozo a  cystica  vel  vesiculosa  —  5Mafeiu 
ttmrmet’.  — •  Vesica  liquore  diaphano  repleta,  unico  plu- 
ribusve  capitibus ,  osculis  sugentibus  instructis ,  capitis 
corona  uncinata.  —  Duo  hujus  ordinis  genera  corpus 
humanum  infestant: 

a)  Echinococus  hominis  —  5Q? enfc^) em?tef f opf  / 

—  Corpus  minimum  subglobosum ,  caput  uncinulis  co¬ 
ronatum.  Animalcula  haec  non  nisi  oculo  armato  distin¬ 
guenda  fluido  pellucido  in  vesicis  (sic  dictis  hydatidibus) 
contento  innatant.  Excepto  tubo  alimentari  omnes  cor¬ 
poris  humani  partes  echinococo  inhabitantur. 

b)  Cysticercus  —  '25(afenfcf)SDanp  —  Corpore  teretius- 
culo  aut  compresso  in  vesicam  caudalem  excurrente,  ca¬ 
pite  retractili,  osculis  sugentibus  quatuor  et  in  medio 
rostello  corona  uncinata  duplici  instructo. 

C.  cellulosae  — $tnnc. —  Capite  tetragono,  collo  bre¬ 
vissimo,  corpore  cylindrico,  vesica  caudali  elliptica.  In 
textu  celluloso  musculorum  et  cerebri  hominis  residet. 

Ordo  secundus.  Entozoa  cesloidea  —  53anb?  obct  fhcjlcb 
ruumm*.  — -  Corpore  longo  ,  depresso,  molli.  Ex  ordine 
hoc  duo  genera  organismum  humanum  incolunt  : 

a)  Taenia  —  ^ettenmumt. — -  Corpore  longo ,  depres¬ 
so  ,  articulato ,  osculis  capitis  suctoriis  quatuor. 

T.  Solium.  Taenia  cucurbitina  —  ^urbi$n)UVM/ 

tanc$ttebvtd)ter  55anbnumtt.  —  Capite  hemisphaerico,  discreto, 
rostello  obtuso ,  collo  antrorsum  crassiori,  articulis  an¬ 
terioribus  brevissimis,  insequentibus  subquadratis  ,  po¬ 
sterioribus  oblongis,  foraminibus  marginalibus  alternis. 
Vermis  hic  saepe  ad  longitudinem  40  ulnarum  increscit, 
slngulique  articuli  longitudinem  pollicis  et  latitudinem 
antice  vix  ultra  quartam  vel  tertiam  lineae  partem,  posti  ce 
trium  sexve linearum  adipiscuntur.  Crassities  etiam  di¬ 
versa,  modo  enim  sat  crassus  invenitur,  modo  vero  tam 
tenuis  obvenit  vermis  ut  diaphanus  adpareat.  Eminentiae 
papulosae  marginales  utriusque  sexus  organa  recludunt, 
quibus  animal  hoc  semet  ipsum  foecundat.  Saepe  frag¬ 
menta  longitudinis  plurium  ulnarum  sponte  secedunt, 
ex  capite  vero  remanente  magnitudo  pristina  spatio  trium 
quatuorve  mensium  iterum  restituitur.  —  Incolas  Ger¬ 
maniae,  Angliae,  Hollandiap  et  Orientis  molestat  intesti¬ 
na  tenuia  occupans. 

b)  Botrio cephalus  - —  ©ruSenfopf,  3$anbttmrm  —  Corpore 
longo,  articulato,  plano,  capite  anguloso  foveis  sugen¬ 
tibus  instructo. 

B.  latus.  Taenia  lata  —  ber  brette  3$cmbnmrm,  ober  ber 
fur£Cj(tebrtd)te  53anbmurm.  —  Capite  oblongo  foveis  sugen¬ 
tibus  lateralibus  elongatis,  collo  brevissimo,  articulis 
anterioribus  rugaeformibus ,  insequentibus  longiusculis, 
latioribus  ;  ultimis  tandem  membris  foraminibus  in  me¬ 
dio  locatis.  Ostiola  haec  ad  sexualia  masculina  et  femi- 

nea  conducunt.  Excrescit  utplurimum  ad  viginti  pedes 
in  longum  etiam  100  pedum  est  inventa,  quid  ?  si  Boer- 
liavius  refert  se  expulsisse  taeniam  latam  300  ulna¬ 
rum?!!  Latitudo  membrorum  singulorum  longitudinem 
eorum  superat.  In  Gallia,  Helvetia,  Russia,  Polonia 
frequentissime  obvenit. 

Ordo  tertias,  Entozoa  tremaloda  —  0au$ttmrmet:. —  For¬ 
ma  corporis  sub  motu  diversa;  quiescente  corpore  de¬ 
presso,  ovali,  lineari  vel  teretiusculo  ,  molli,  poris  su- 
ctoriis.  Hujus  ordinis  genera  duo  in  homine  obveniunt: 

a)  Poljsloma —  23tedod).  —  Corpore  plano  vel  tere¬ 
tiusculo  poris  anticis  sex,  centrali  et  postico  solitariis. 

P.  pinguicolci  —  gettMatfwutm /  93iebod).  —  Corpore 
depresso  oblongo,  antice  obtuso,  postice  acuminato.  Ver¬ 
mis  hic  semel  in  ovario  sinistro  feminae  post  partum 
difficilem  defunctae  inventus  est. 

f:'  P.  sanguineum —  ^enen&Iattnmrm. —  Corpore  teretius¬ 
culo,  poris  suctoriis  anticis  sex,  posticis  dispersis.  — 
-r-  Treutler  hunc  vermem  ex  rupta  vena  crurali  infe¬ 
riori  extractum  Hexathrydium  venarum  appellat. 

b)  Bistoma  ■ —  £>oppeIIocf).  —  Corpore  molli  depresso 
aut  teretiusculo  poro  antico  et  centrali. 

B.  hepaticum  —  5ebere$el/  @d)afe$et/  Ege(fd)necfe.  ■ — ■ 
Corpore  obovato,  collo  cylindrico,  poro  ventrali  majore. 
Animalculum  ad  pollicis  longitudinem  increscens  in  cy- 
stide  fellea  et  ductubus  biliferis  aliquoties  inventum. 

Ordo  quartus.  Entozoa  acantocephala  —  .^rafeer  —  Hu¬ 
jus  ordinis  nulla  hucusque  genera  in  homine  reperta  sunt. 

Ordo  quintus.  Entozoa  nematoidea  ■ —  Eftunbumrmet/ 
bermmrmer.  —  Corpore  vel  cylindrico  aut  antice  aut  po¬ 
stice  crassiori ,  capite  rotundo  aut  obtuso ,  nonnunquam 
membranis  alaeformibus  lateralibus,  cauda  acuminata 
aut  obtusa,  subulata.  —  Ordinis  hujus  genera  quinque 
homines  molestant : 

a)  Filaria  —  gabeimmmn  —  Corpore  longo,  aequali, 

filiformi ,  ore  orbiculari  minimo.  Ex  apice  caudae  pro¬ 
minens  genitale  maris  spiraiiter  involutum. 

F.  medinensis ,  dracunculus  • — 93?ebirtcm)Utttt. —  Corpus 
plures  pedes  longum,  crassitie  fili,  antice  extenuatum, 
^postice  in  mare  reflexum.  —  In  tela  cellulosa  extremita¬ 
tum  inferiorum  residens  in  regionibus  tropicis  endemice 
saepius  etiam  epidemice  grassatur,  clima  nostrum  non 
adamans. 

b)  Tricho cephalus  —  Jpdarfopf  —  Corpus  elasticum  , 
teres,  pars  antica,  capillaris  longissima  mox  in  posticam 
crassiorem  transiens.  Apertura  oris  minima.  Genitale 
masculum  spirale  e  caudae  tubulo  prominens. 

T.  dispar  —  ^ettfcfyennmrm.  —  Parte  capillari  longissi¬ 
ma,  capite  acuminato,  corpore  maris  spiraiiter  involuto, 
feminae  suberecto.  In  intestino  coeco  nidulat. 

c)  Famularia —  §uf)lumrm. —  Corpus  elasticum,  sub- 
aequale  teres.  Caput  tentaculis  duobus  vel  lateralibus 
vel  terminalibus  tubulosis. 

II.  sub  compressa.  —  Corpus  antice  attenuatum  ad  pol¬ 
licem  longum.  —  In  cadavere  viri  emaciati  28  annorum 
vivens  in  glandulis  bronchialibus  aTreutlero  inventus 
vermis.  * 

d)  Strongylas  —  ^paflifabeimmmt.  —  Corpus  teres  ela¬ 
sticum  utrinque  attenuatum,  oris  apertura  orbicularis  vel 
angulosa,  ex  cauda  maris  vesicali  genitale  prominulum. 

S.  gigas.  —  Capite  obtuso,  ore  papillis  planis  sex 
cincto  ,  bursa  maris  integra  truncata ,  cauda  feminae 
obtusa.  —  Renes  humanas  incolit. 

e )  As  caris  —  0puht>urm.  —  Corpore  cylindrico ,  ela¬ 
stico  ,  utrinque  attenuato ,  antice  aut  postice  crassiore, 
capite  trivalvo. 

A.  vermicularis  seu  oxyuris  vermicularis  medicorum  — - 
93?ajlbarmnmrm  t  0tmn<ptmmv  3D?abennmrm.  —  Capitis  ob¬ 
tusi  membrana  laterali  utrinque  vesiculari,  corpore  an¬ 
tice  crassiore,  cauda  maris  involuta,  feminae  recta  * 

subulata.  —  Vermes  hi  longitudinis  dimidii  pollicis  in 
intestino  recto  praeprimis  infantum  nidulantes  cum  foe- 
cibus  ingenti  saepe  copia  evacuati  ob  motum  saltatorium 
nomen  (Sprungnwrmev  sortiti  sunt. 

A.  lumbricoides —  9iunbn>urm,  et^endtcfyer  ®pulu)uvm. — 
Capite  nudo,  corpore  utrinque  attenuato,  sulcato,  cauda 
obtusa.  Longitudinem  pedis  saepe  attingit.  Animalculum 
hoc  residens  in  intestino  tenui  non  raro  usque  ad  ventri¬ 
culum  proserpit,  ubi  nauseam  excitans  vomitu  saepe 
ejicitur. 

§ymptoinatologI«i* 

* 

Phaenomena:  topic a  (co/is lautia').  —  Dolor  in  ab¬ 
domine  in  umbilici  regione  ordiens ,  varius  mox  pressi- 
vus  aut  constringens ,  mox  colicus,  periodicus,  mane  et 
praecipue  ventriculo  jejuno  invadens  post  pastum  remit¬ 
tens.  Ingestorum  qualitas  influxum  magnum  in  dolorem 
exerit,  rebus  enim  quibusdam  assumtis  mitigatur  ut: 
lacte,  saccharo,  dum  aliis  exasperatur ,  quod  fit  in  ge¬ 
nere  salsis  et  acribus  ut:  halicibus,  pernis,  caseo  et  an- 

thelminthicis  ^omnibus.  Inflatio  abdominis  sub  adtactu 

/ 

indolorifici.  Sapor  limosus,  halitus  oris  mucoso- dulces¬ 
cens,  mox  anorexia,  mox  fames  immodica  praecipue 
noctu  accedens  cibos  solidos  et  farinosos  exposcens,  sitis 
mane  urgens.  Alienatio  functionis  canalis  alimentaris, 
alvus  enim  mox  obstipa ,  mox  diarrhoica  cum  vermium 
secessu  conjuncta  est.  Vermibus  in  intestino  crasso  et 
recto  residentibus,  titillatio  ad  anum  continua,  non  raro 
ad  tenesmum  increscens  nonnunquam  et  biennorhoea 
recti  nidulantibus  vero  in  ventriculo  et  duodeno  praeter 
dolorem  rodentem,  prementem  in  regione  ventriculi 
etiam  ructus,  vomitus  et  vermium  sursum  evacuatio.  — 
His  accedunt,  quae  transitum  ad  alterum  symptomatum 
ordinem  efficiunt,  pulsus  inaequalis  intermittens,  urinae 


8 


per  -vices  jumentosae,  sudores  periodici  viscidi  et  morbo 
protracto  phaenomena  nutritionis  perversae  aegri  enim 
pallidi,  cachectici,  extremitates  emaciatas,  faciem  tumi¬ 
dam  cum  annulis  circa  oculos  coeruleis  offerunt. 

Phaenomena  consensualia  (inconstantia).  —  Series 
symptomatum  nervosorum:  Animus  dejectus,  morosi¬ 
tas,  dolor  frontalis  pressivus ,  occupatio  capitis,  vertigo 
ad  soporem  et  coma  non  raro  increscens.  Somnus  in^ 
quietus,  non  raro  imo  psychae  turbae.  Halucinationes 
sensuum  (cum  charactere  depressionis  virium),  bulbi 
distorsiones ,  pupillae  dilatatio  ,  photopsia ,  myrmeco- 
psia,  diplopia  ,  amblyopia  imo  amaurosis  transitoria 
(helminthiaca)  spasmi  palpebrarum;  auditus  difficilis, 
cophosis ,  vitia  olfactus ,  narium  titillatio  hinc  frequens 
nisus  ad  fricandos  nares. 

Series  symptomatum  organorum  loquelae.  —  Alienatio 
vocis  non  raro  impotentia  singulas  litteras  v.  g.  ti  pro- 
nunciandi  imo  alalia ,  aphonia. 

Series  symptomatum  adparaius  motorii:  Motus  convul- 
sivi  in  diversis  musculis,  praecipue  faciei,  extremitatum 
superiorum  pectoris  et  nonnunquam  totius  corporis,  epi* 
lepsia,  chorea  8t.  Yiti  imo  musculi  involuntarii  prae  cae- 
teris  cor  participant,  quod  tunc  cardiopalma  corripitur. 

Series  systematum  systematis  uropoetici  et  genitalium: 
Stranguria,  ischuria  et  in  maribus  penis  erectiones,  in 
sexu  sequiori  pruritus  et  blennorrhoea  vaginae. 

Semper  vero  unicum  symptoma  diagnosticum  cer¬ 
tum  est  secessus  vermium  ipsorum.  Enumerata  morbi 
phaenomena  sequentibus  obediunt  legibus:  Organon  in 
evolutione  versans  prae  caeteris  corripitur  modo  consen- 
suali,  ut  in  infantibus  cerebrum,  organa  sensuum  et  mu¬ 
sculi  nervis  ex  spina  dorsi  excurrentibus  subjecti ;  in  adul- 
tioribus  cor  pectus  et  organa  loquelae,  sub  pubertatis  tem^ 
pore  genitalia  prae  reliquis  compatiantur.  Symptomata 
pt  topica  tam  consensualia  fluxum  et  refluxum  a  lunae 

phasibns  dependentem  monstrant,  decrescente  enim  Inna 
magna  saepe  vermium  copia  sponte  secedit,  crescente 
vero  vel  plenilunio  id  nunquam  contingit.  Systema  vaso¬ 
rum  quoque  non  raro  solicitatur,  quae  vasorum  irritatio 
intensitatis  respectu  in  oppositione  cum  nervorum  reac¬ 
tione  versatur,  ita  ut  praevalente  hac  deficere  videatur 
altera  et  vice  versa  quod  autem  mox  systema  vasorum 
mox  nervorum  adficitur  a  sede  helminthum  dependere 
videtur.  Ita  nidulantibus  in  intestinis  inferioribus  nervo¬ 
rum  ,  residentibus  vero  in  duodeno  aut  ventriculo  ver¬ 
mibus  vasorum  excitetur  reactio  ,  cujus  rationis  symbo¬ 
lam  etiam  aetas,  sexus,  temperamentum  constituit.  Irri¬ 
tatio  vasorum  diversa  adparet,  mox  magis  transitoria  sub 
forma  febris  ephemerae  (febris  verminosae)  mox  magis 
constans  animadvertitur. 

Enucleatio  symptomatum  singularium  cuilibet  hel¬ 
minthum  speciei  propriorum ,  ex  quibus  ad  certae  cu- 
jusdam  speciei  praesentiam  concludere  fas  est,  labor  me¬ 
dicorum  successu  felicissimo  nedum  coronatus.  Sequen¬ 
tia  tamen  constant : 

Tricho cephali  in  cadaveribus  frequenter  obvii  nullis 
se  produnt  symptomatibus.  Oxjures  vermiculares  pruritum 
ad  anum  excitant,  vesperi  praesertim  sub  lecti  tepore 
exasperandum  ,  tenesmum,  fluxus  tum  muci  tum  san¬ 
guinis  ex  ano  et  in  puellis  si  ad  vaginam  proserpunt, 
pruritum  intolerabilem  ,  blennorhoeam  largam  ,  plilogo- 
sim  ideoquenon  raro  ad  masturbationem  ducunt,  in  adul- 
tioribus  pruritum  vehementem  et  salacitatem  —  teniae 
frequentes  puncturas  subitaneas  quasi  acu  illatas  aut  mor^ 
sus  in  ventriculi  regione,  sensum  ponderis  quemadmodum 
a  corpore  in  abdomine  looum  mutante  ibidemque  ac  ad 
dorsum  frigus  causante ;  motus  unduosus  circa  umbilicum 
peculiares  ab  assumtis  acidis,  amaris  etc.  augendos  et  ali¬ 
quamdiu  in  anxietatem,  spasmos,  lypothomias  transeun¬ 
tes,  in  feminis  saepius  incommoda  graviditatem  men^ 

tientia,  attamen  taeniarum  praesentia  secessu  singulorum 
membrorum  brevi  solet  certa  reddi. 

Symptomata  recensita  sola  diagnosim  non  omni  er- 
ripiunt  dubio,  nam  et  a  morbis  aliis  plura  eorum  singu- 
latim  spectata  producuntur.  Confundi  potest  helminthia¬ 
sis  cum  hydrocephalo  acuto  9  intumescentia  glandularum  me~ 
seraicarum  scrophulosa  et  febri  hectica.  Cum  hydrocephalo 
tunc  praecipue,  si  symptomata  nervosa  praesto  sunt  (so¬ 
por,  pupillae  dilatatio,  convulsiones,  vomitus).  In  hel¬ 
minthiasi  venter  tumidus  sed  mollis,  in  hydrocephalo  re¬ 
tractus  planus,  alvus  in  morbo  priore  diarrhoica,  in  po¬ 
steriore  obstipa,  nec  non  symptomata  in  hydrocephalo 
certo  quodam  ordine  sese  excipientia,  in  helminthiasi 
sine  ullo  ordine  adparentia  diagnosim  facilitant.  In  scro- 
phulis  glandularum  meseraicarum,  habitus  scrophulosus, 
intumescentia  glandularum  externarum,  inflatio  abdomi¬ 
nis  duri  et  dolores  sub  adtactu  diagnosim  dubio  erripiunt. 
A  febri  hectica  distingitur  defectu  colliquationis  topicae 
et  universalis. 

Aetiologia. 

Momenta  in  helminthiasim  disponentia  in  aetate  infan¬ 
tili  et  puerili ,  debilitate ,  laxitate  universali ,  praecipue 
diathesi  scrophulosa  et  rachitica,  polyblennia  et  specia- 
tim  ventriculi  et  intestinorum  debilitate  et  laxitate  dige¬ 
stione  languida  imperfecta  vitiosa  muci  ac  pituitae  in  pri¬ 
mis  viis  abundantia  inveniuntur.  Ad  causas  excitantes  spec¬ 
tant:  esus  protractus  rerum  digestu  difficilium,  tenacium 
mucilaginosarum  aut  polychymiae  et  polyblenniae  fa¬ 
ventium,  in  specie  ciborum  pinguium  farinosorum  et 
lacticinorum ,  vitae  genus  sedentarium ,  animi  pathema- 
ta  deprimentia,  habitacula  humida,  obscura,  frigida, 
tempestas  diutius  perstans  nebulosa  humida  pluviosa  et 
frigida  etc.  Hinc  non  mirandum,  quod  in  regionibus  no- 


/ 


11 

nullis  palluclosis  e.  g.  apud  Hollandos  helminthiasis  non 
raro  endemice  imo  epidemice  grassetur. 

De  genesi  entozoorum  varia  prosicuit  hypotheses.  Nonnulli 
quippe  putant  inferri  ovula  aliorum  vermium  similium¬ 
que  animalculorum  cum  cibis  et  potulentis  in  organis¬ 
mum  animalem,  in  quo  per  metamorpliosim  aliquam  in 
vermes  intestinales  permutantur.  Talius  autem,  entis  cu- 
jusdam  in  aliud  transmutationis  nullum  sub  coelo  exem¬ 
plum  reperitur.  —  Alii  naturae  scrutatores  opinantur,  vive¬ 
re  vermes  intestinales  etiam  in  aliis  locis  extra  organismum 
animalem  uti  in  fontibus,  paludibus  etc.  transferrique  eo¬ 
rum  ovula  cum  cibis  vel  potulentis  aut  aere  in  animalia/ 
ubi  in  perfecta  entozoa  evolvuntur.  Huic  opinioni  reni¬ 
titur,  quod  entozoa  nonnisi  in  visceribus  animalium  vi¬ 
tam  suam  sustinere  valeant  et  loco  suo  natali  expulsa  il- 
lico  pereant.  Ut  porro  nesciamus,  quomodo  haec  ver¬ 
mium  ova  per  duplex  systema  vasorum  ad  foetus,  utero 
materno  inclusi,  viscera  tansferri  possint?  Quum  igitur 
omnem  vermem  ex  verme  nata  difficulter  comprobetur, 
inter  recentiores  naturae  scrutatores  constat,  entozoa  ex 
generatione  aequivoca  seu  spontanea,  aut  uti  Bremse  r 
nominari  hanc  mavult  ex  generatione  primaria  (Ui*$euQung) 
oriri  et  mediante  genitura  propagari.  Complures  igitur 
helminthologorum ,  vermes  in  corpore  animali  nidulan- 
tes  ex  ejusdem  humoribus  depravatis  aut  certa  ratione 
alienatis,  Professor  eques  a  Scherer  vero  ex  tela  cel¬ 
lulosa  isolita  procreari  opinantur. 

v  g?.  * 

Terminationes. 

1.  In  sanitatem  plenariam ,  vermibus  ejectis,  statu- 
que  membranae  mucosae  tubi  alimentaris  morboso  en¬ 
tozoa  parturiente  amoto. 

2.  In  sanitatem  incompletam ,  statu  blennorrhoico 
remanente  aut  symptomate  aliquo  consensuali  perdurante. 

3.  In  alios  morbos  et  quidem:  a)  in  inflammationem 
membranae  muciparae  canalis  alimentaris  chronicam, 
quae  non  raro  cum  intestinorum  perforatione,  vermium 
morsui  saepius  adscripta  desinit,  ut  tamen  opinio  de  per¬ 
foratione  per  vermes  vana  sit,  quum  constet,  illos  neces¬ 
sariis  ad  id  efficiendum  organis  penitus  carere.  Haec  po¬ 
tius  est  sequela  inflammationis  chronicae,  quae  ad  ulce¬ 
rationem  ducit.  Frequentissime  in  regione  umbilicali  et 
inquinali  dextra  visa  est.  Non  raro  vermes  per  ductum 
choledochum  in  vesicam  felleam  ascendunt,  ubi  deinde 
inflammationem,  febrim  biliosam  et  hepatitidem  excita¬ 
re  valent.  Ascarides  ex  intestino  recto  in  vaginam  trans¬ 
migrantes  titillationem  vehementem  imo  nymphomaniam 
producunt. 

4.  In  febrim  pituitosam ,  praeceleris  in  infantibus. 

5.  In  neurosim  substantivam  v.  g.  epilepsiam  gan- 
gliosam. 

6.  Tandem  in  mortem,  non  primarie  quidem,  sed 
transitu  in  alios  morbos,  praecipue  in  febrim  muco¬ 
sam,  exulcerationem  intestinorum  et  hepatis. 

Praesagium  ex  hucusque  dictis  fluit  ,  ceterum  de¬ 
pendet  : 

1.  A  vermium  specie;  facillime  ascarides,  difficilli¬ 
me  teniae  expelluntur. 

2.  Ab  animalculorum  copia  et  inducto  cachexiae 
gradu. 

3.  A  sede  helminthum.  Faustior  est  prognosis  si  ani- 
malcula  in  intestino  crasso,  si  vero  in  intestino  tenui, 
ventriculo  ductubus  biliferis  vel  hepate  resident  infaustior. 

4.  Ab  aetate  aegri,  aetate  virili  melior ,  quam  in  in¬ 
fantia  vel  senectute  est. 

5.  Denique  a  gradu  irritabilitatis  aegri,  copia,  con¬ 
stantia  et  natura  symptomatum  consensualium. 

T  li  e  r  a  p  i  a. 

Objectum  therapiae  helminthiaseos  in  eo  consistit, 
causae  excitantes  ut  amoveantur;  vermes  quamprimum 
evehantur;  ipsa  etiam  universalis  aeque  ac  tractus  pri¬ 
marum  viarum  corrigatur  dispositio  et  effectus  partim  a 
vermibus ,  partim  a  necessario  in  eosdem  tractamine  re¬ 
licti  extinguantur.  —  Primae  therapiae  parti  respondet 
congruum  regimen  diaeteticum,  de  quo  infra,  quum  de 
corrigenda  dispositione  loquemur,  plura  disserturi  su¬ 
mus.  —  Ad  absolvendam  alteram  therapiae  paginam,  ab 
invitis  quippe  hisce  hospitibus  intestina  cito  modolibe- 
,-randi,  a  longinquis  jam  ingens  remediorum  sic  dictorum 
anthelminthicorum  copia  innotuit  ,  ut  itaque  necesse 
sit  ea  in  duos  dividere  classes,  quarum  prima  anthelmih- 
thica  proprie  sic  dicta  seu  specifica,  quae  vermibus  pe¬ 
culiari  modo  sunt  infensa,  altera  voro  ea  remedia  con¬ 
tinet,  quae  libras  musculares  intestinorum  ad  oscillationes 
vegetiores  incitant  et  concitato  alacriori  motu  peristalti- 
co ,  vermes  intestinales  expellunt ,  seu  anthelminthica 
drastica. 

I.  Anthelminthica  proprie  sic  dicta  seu  specifica. 

Haec  in  triplicem  discedunt  ordinem,  quorum  pri¬ 
mus  ea  continet  remedia,  quae  mechanico  modo,  alter, 
quae  principio  proprio  acri  et  tertius,  quae  oleo  aethe- 
reo  contento  vermibus  intestinalibus  sunt  inimica. 

1.  Anthelminthica  mechanico  modo  entozois 

, 

in  f  e  n  s  a. 

I  - 

His  adnumerantur :  a)  Stannum  limatum  et  granu- 
latum ,  contra  lumbricoides  praesertim  vero  contra  tae¬ 
niam  laudatum,  b)  Ferrum  limatum,  c)  Mercurius  vicus  hu- 
jusque  decoctum,  remedium  omnino  periculosum. <!)  Pul - 

i  '  .  ,  $f  ■  '  '  ;  - 

vis  carbonis  ligni,  e)  Slizolobium ,  setae  siliquae  hirsutae 
(Dolichos  pruriens)  Sucffafeht/  contra  lumbri- 

coicles  commendatum. 

2.  Anth elm  in  t  hi c  a  principio  acri  instructa. 

Hujus  ordinis  remedia  ex  una  parte  principio  con¬ 
tento  acri  entozoa  enecant,  ex  altera  parte  eadem  acre¬ 
dine  organa  assimilationis  inferioris  potenter  solicitant. 
Huc  referendi:  a)  Bulbus  Allii  sativi  (.^no&faud))  contra 
ascarides  et  taeniam.  Interne  vel  in  frustulas  dissectus, 
deglutiendus  ,  vel  infusum  ex  lactis  Ib.  j  et  Allii  sativi  §/3. 
Externe  contra  ascarides  infusum  qua  clysma  adhibetur. 
b)  Bulbus  Allii  Cepae  (BtuteBel)  eadem  ratione  usitatus,  c)  Pu¬ 
tamen  nucis  Juglandis  (2Baf(nuf5fd;alen).  Contra  lumbricoides 
porrigitur  extractum  sub  forma  mixturae  5/3 -j  ter  de  die 
vel  Roob  eiectuariis  anthelminthicis  adg/3  additur,  d)  Her¬ 
ba  et  radix  Spigelia^e  anthelmiae  (umrmtretbenbe  0}H$eUe)  gr.X 
-9  j  adultis,  pueris  ad  gr.  v  bis  de  die  praescribitur,  vel 
infusum  ex  3  j  -  j  j  ad  colaturam  §  vj  paratur,  e)  Semina  Sa- 
badillae  (@ft&abillfameri)  etiam  pediculos  enecat.  Pulvis  cum 
meile  aut  syrupo  in  boli  aut  electuarii  forma  adhibetur 
adultis  gr.  v-9  j,  pueris  gr.  jj  de  die.  Externe  infusum  ex 
5  jj  ad  colaturam  §  jv  qua  clysma  contra  ascarides.  f)  Cor¬ 
tex  Geojfroeae  surinamensis  et  jamai censis  (furinamifcfye  unb  ja= 
matbfd;e  ^ofylBaumnnbe).  Ascaridibus  et  lumbricoidibus  op¬ 
ponitur  gr.  x-9]  adultis,  pueris  gr.  vj-x  aut  sub  forma 
electuarii  cum  meile.  Etiam  decoctum  ex  5  jjj  paratum 
aut  extractum  gr.  vjjj-x  in  usu  est.  Externe  decoctum 
sub  clysmatis  forma  contra  ascarides  laudatur,  g)  Radix  ] 
Filicis  maris  ($arrenfraut).  Contra  taeniam  sub  forma  pul¬ 
veris  ad  5  jj  jejuno  ventriculo  assumitur.  Praeterlapsis ; 
duabus  aut  tribus  horis  purgans  quoddam  drasticum  eo- 
usque  subministratur,  donec  fuerit  alvus  mota,  h)  Ilel- 
mintochorton  contra  lumbricoides  porrigitur  forma  pulve-i 

ris,  electuarii  et  boli  gr.  x-3/3  bis-  ter  de  die.  Paratur 
quoque  infusum  et  decoctum  ex  5  jj. 

%.  4  ;  ■  '  '  1  * 

3.  Anthelminthi  ca  oleo  aethero  efficacia. 

^  r  4 

Pxemedia  hujus  ordinis  oleo,  quod  continent  aethereo 
helminthibus  peculiari  modo  inimica  sunt. 

a)  Flores  Artemisiae  Contra  ,  Semina  Santonici  seu  Cin¬ 
nae  lumbricoidibus  prae  ceteris  infensae.  Exhibentur 
flosculi  integri  electuario  admixti  aut  in  pulverem  triti 
adultis  ad  5  j j  ?  infantibus  gr.  x-  gj.  Infusum  ex  5  jj  para¬ 
tum  clysmati  inservit.  b)  Radice  V alerianae  silvestris  prae- 
primis  lumbricoidibus  imo  teniae  contraria  deprehendi¬ 
tur.  Qua  anthelminthicum  praescribitur  pulveris  9] -3]  in 
combinatione  cum  aliis  hujus  ordinis  remediis.  Infusum 
minus  efficax  externe  tantum  qua  clysma  usitatum,  e)  Her¬ 
ba,  flores  et  semina  Tanaceti .  Dantur  herba  et  flores  ad  3jj 
in  infuso,  semina  electuario  abscondita  ad  3j.  Fiunt  quo¬ 
que  ex  herba  cataplasmata  abdomini  imponenda  uti  et 
pristina  pharmacopoea  Austriaca  unguentum  contra  ver¬ 
mes  praescribit  ex  unguenti  Juniperi  lbj,  Cerae  citrinae, 
Aloes,  olei  dest.  Tanaceti  aa  §j  Felis  tauri  inspissati §jjj 
compositum,  d)  Gummi  as ae  foetidae  contra  lumbricoides 
et  taeniam  usitatum  in  pilularum  forma  ad  gr.  v-x  prae¬ 
scribitur.  Externe  ope  vitelli  ovi  suspensum  in  infuso 

* . 

Valerianae  aut  Tanaceti  qua  clysma  exhibetur,  e)  Oleum 
Therebinthinae  a  medicis  Angliae  taeniae  dosi  sat  [generosa 
ad  jj  jejuno  ventriculo  opponitur,  f)  Oleum  animale 
aethereum  et  foetidum  contra  taeniam  et  lumbricoides  gutt. 
v-x  ter  de  die  jusculo  carnis  exceptum  porrigitur.  g)  Ol . 
empyreumaticum  Chaberti.  Laudatur  contra  omnes  fere 
vermium  species  ad  duo  cochlearia  coffeanea  ter  de  die 
assum  tum.  h)  Oleum  petroleum  ad  gutt.  cl  de  die  exhibe¬ 
tur.  i)  Camphora  contra  lumbricoides  et  taeniam  laudatur. 
Moscati  Camphorae  3 jS  cum  mucilag.  gg.  arab.  3j  sub- 


actam  et  in  aqnae  Ibj  solutam  dosi  refracta  offert.  Etiaiti 
externe  clysmatibus  anthelminthicis  addita  adhibetur. 

II.  Antlielmi nthica . drastica. 

Remedia  haec  evacuationem  vermium  pro  parte 
adjuvant,  pro  parte  autem  actione  tam  in  illos,  quam  in 
ventriculum  et  tractum  intestinalem  fortissima  efficiunt. 
Huc  referuntur : 

a)  Oleum  Ricini.  Sunt,  qui  singularem  illi  vim  con- 
tra  taeniam  adscribunt.  Praescribitur  ad  ojj~§3  saepius 
de  die.  —  Simili  ratione  etiam  cetera  olea  pinguia  agere 
videntur,  b)  Sales  ut:  Soda  muriatica,  Soda  sulfurica, 
Kali  sulfuricum,  Magnesia  sulfurica,  Ammonia  muria¬ 
tica,  Murias  Hydrargyri,  quae  mucum  intestinalem  inscin¬ 
dunt,  intestina  leniter  stimulant  se-  et  excretionem  in 
tubo  alimentari  promovent,  c)  Rheum  aliis  additum  an- 
thelminthicis  in  dosi  refracta,  d)  Folia  Sennae  in  pulvere 
5/3 -j  vel  infusum  ex  5jj  paratum,  e)  Aloe  sub  forma  pii— 
lularum  gr.  j-v  ter  de  die.  J)  Radix  Jalappae  in  pulvere 
gr.  v-x  adultis  ad  5/3  offertur,  g)  Herba  Gratiolae  officina- 
lis  in  pulverem  trita  adultis  9]  -  5/3  vel  infusum  ex  53  -  jj 
paratum,  h)  Helleborus  niger  in  pulvere  ad  gr.  x  bis  de  die 
vel  in  infuso  ex  5j-jj  parato  ad  colaturam  unciarum  iv 
de  quo  bis  terve  de  die  cochlear  cibarium  assumitur. 
i)  Gummi  Guttae  remedium  efficacissimum  contra  taeniam 
porrigitur  sub  forma  pulveris  vel  emulsionis  spuriae  ad 
gr.  jj-v  de  die.  —  Remedia  nunc  enumerata  consuetim 
in  combinatione  cum  anthelminthicis  specificis  porri¬ 
guntur.  Ceterum  therapia  diversa  est  pro  varia  entozoo- 
rum  specie. 

Ascarides  vermiculares  consuetim  innumeri  adhibitis 
anthelminthicis  sat  facile  quidem  ingenti  copia  secedunt,  i 
uberiorem  autem  ob  regenerationem  difficulter  exstir¬ 
pantur.  Exposcunt  sibi  remediorum  per  anum  adplicatio- 
nem.  Quadrant  ad  illos  expellendos  praeprimis  enemata 


ex  oleo  quodam  pingui,  ex  aqua  frigida  cum  meile  vel 
sale,  ex  decocto  Allii  vel  Cepae  cum  lacte,  aut  ex  infu¬ 
sis  Valerianae,  seminum  Santonici,  Tanaceti,  Absin¬ 
thii  cum  oleo  cor  Au  cervi  vel  addita  asa  foetida  cum 
vitello  ovi  subacta  —  subpositoria  ex  lardo,  ex  sapone 
aut  aloe  cum  meile  confecta  — vapores  lactis  ferventis  ad 
anum  admissi  et  si  injectiones  solae  non  sufficerent,  alia 
anthelminthica  tum  specifica  tum  purgantia  simul  interne 
propinentur. 

Ascarides  lumbricoides  omnibus  fere  supra  enumeratis 
anthelminthicis  debellantur  in  combinatione  utplurimum 
porrectis,  quarum  compositionum  praecipuae  sunt : 

1.  Paleis  anthelminthicum  Andrji.  Rp.  Sem.  Santon. 
gr.  xv  rad.  Rhei  gr.  xii  Aloes  gr.  vi  Calomelanos,  Ipe- 
cacuanhae  gr.  j.  M.  f.  p.  div.  in  dos.  aequal.  tres.  Mane 
pulvis  unus  sumendus. 

2.  Electuarium  anthelminthicum  Bremseri .  Rp.  Pulv. 
sem.  Santon.  §/3  pulv.  rad.  Yalerianae  3]]  pulv.  rad.  Jala- 
pae  9]j  Arcan.  dupl.  3jj  Oxymel.  Scilit.  q.  s.  ut  f.  electuar. 
Mane  et  vesperi  cochlear  coffeanum. 

3.  Electuarium  anthelminthicum  Sellii.  Rp.  Pulv.  sem. 
Santon.  §j.  Ferri  sulfur.  gr.  xv  Mei.  desp.  q.  s.  ut  f.  ele¬ 
ctuarium  ,  de  quo  ter  de  die  cochlear  parvum  aegro  ex¬ 
hibetur. 

4.  Electuarium  anthelminthicum  Stdrkii.  Rp.  Pulv.  sem. 
Santon.  pulv.  rad.  Jalappae  ,  pulv.  rad.  Yalerian. ,  Arcan. 
dupl.  aa  partes  aequales,  Oxymel.  Scilit.  q.  s.  ut  f.  elect. 
D.  S.  bis,  terve  de  die  cochlear  coffeanum. 

Teniae  difficillime  expelluntur ,  quod  ut  fiat,  reme¬ 
dia  taeniosa  certo  q  ordine  administrentur  necesse  est. 
Yariae  igitur  eadem  administrandi  innotuerunt  methodi. 
En  praecipuas : 

a)  Methodus  Mathieui  pharmaceutae  Berolinensis 
consistit  in  adplicandis  duobus  electuariis,  quae  post  vi¬ 
ctum  hebdomadis  levem  cum  salsis  et  oleraceis  permix- 

tum  sequenti  modo  adhibetur:  Electuarii  ex  uncia  li¬ 
maturae  stanni  anglici,  drachmis  sex  radicis  filicis  maris 
recentis  pulverisati,’ uncia  s’emis  seminum  Cinnae,  ra¬ 
dicis  Jalappae  et  sulfatis  Lixivae  aa  drachma  et  s.  q. 
mellis  despumati  compositi,  capitur  omni  bihorio  coch¬ 
lear  coffeanum  unum,  donec  motus  vermis  persentitur. 
Tum  vero  electuarium  drasticum  ex  pulv.  rad.  Jalappae 
et  sulfatis  Lixivae  aa  scrp.  duobus  ,  Scamonei  scrp.  uno,  • 
Gummi  Guttae  granis  decem  et  mellis  s.  q.  compositum 
eodem  modo  eademque  dosi  offertur,  donec  vermis  se¬ 
cedat.  Hoc  vero  consumtum’  post  electuarium  non  ex- 
eunte  olei  ricini  recentis  cochlearia  aliquot  propinantur. 

b)  Methodus  Nujferiana  per  diem  integram  diaetam 
strenuam  observare  jubet  et  hora  vespertina  septima 
jusculum  ex  aquae  communis  libra  et  semis,  butyri  recen¬ 
tis,  unciis  tribus  et  panis  albi  unciis  duabus  paratum 
aegro  concedit.  Si  aeger  hacce  die  absque  alvo  fuerit, 
adplicatur  clysma  ex  decocto  foliorum  Malvae  et  herbae 
Althaeae  cum  olei  Olivarum  unciis  duabus  et  pauxillo 
salis  culinaris  paratum.  Altera  die  summo  mane  haurit 
aeger  pulveris  rad.  Filicis  raar.  drachmas  duas  vel  tres  in 
aqua  communi  aut  Tiliae.  Per  vomitum  rejecta  dosi  repe¬ 
titur  altera.  Bihorio  elapso  porrigitur  bolus  ex  Calome  - 
lanos  et  resinae  Scamonei  aa  granis  decem ,  Gummi 
Guttae  gr.  sex  et  conserva  rosarum  confectus.  Si  vermis 
adhibito  bolo  non  secedit,  quatuor  post  horas  aeger  sa¬ 
lis  amari  Sedlitzensis  unciam  dimidiam  in  poculo  aquae 
fervidae  solutam  sumat. 

c)  'Methodus  Wawruchiano.  Auctor’  curam  decrescen¬ 
te  luna  instituit,  quo  tempore  aegrum  per  triduum  jeju¬ 
nium  observare  jubet ,  ter  de  die  juscula  carnium  mera 
concedens.  Aegro  sequens  medicamen  porrigitur.  Rp.  Rad.  1 
Tarax.  rad.  Cichor.  aa  §j  consc.  coq.  c.  s.  q.  aq.  f.  p.  ~  h.  i 
coi.  fort.  expr.  §vi  adde  Sal.  Amon.  dep.  gr.  x  Syrup. 
Rubi  Idaei. §/3  M.  D.  S,  Omni  2  hor.  cochl.  cibar,  imum. 

■ —  \  esperi  omni  die  sequens  adplicatur  cnema.  Rp.  La¬ 
ctis  vaccini  tepidi  §vi  Olei  Olivarum  cochl.  cib.  duo.  — - 
Tertia  die  ad  vesperas  panatella  aegro  exhibetur  et  cly- 
smata  lactea  continuantur,  quorum  vero  numerus  ad 
tria  augetur,  horae  intervallum  inter  singulum  interpo¬ 
sito  ,  si  alvus  a  primo  non  moveretur,  —  Quarta  curae 
die  hora  5ta  mane  aegro  panatella  pinguis  altera  vice 
porrigitur  simul  que  enema  lacteum  adplicatur,  quod 
hora  6ta  nec  non  7ma  repetitur.  Eadem  hora  propinan¬ 
tur  sequentes  pulveres :  Rp.  Pulv.  rad.  Filicis  mar.  5jjj 
div.  in  dos.  aequales  tres.  S.  omni  hora  pulvis.  Post  di¬ 
midiam  cujusvis  pulveris  consum ti  horam  capiat  aeger 
duo  cochlearia  parva  de  oleo  Ricini.  Consumtis  pulve¬ 
ribus  his  praeterlapsis  duabus  horis  ordinantur  sequentes 
pulveres  drastici.  Rp.  Pulv.  Gummi  Guttae ,  Calomela- 
nos ,  Sacchar.  alb.  aa  gr.  v.  M.  f.  p.  dent.  taL  dos.  tres. 
S.  Omni  bihorio  pulvis.  —  Alvum  supra  matulam  lacte 
tepido  ad  duas  tertias  partes  repletam  deponere  jubet 
auctor. 

d)  Methodus  Herrenschwandii.  Per  duos  dies  jejuno 
ventriculo  dantur  pulv.  rad.  Filicis  mar.  5]  -jj<?  tertio  ve¬ 
ro  die  praescribitur  pulvis  in  quem  Gummi  Guttae  gr. 
xn  carbonatis  Lixivae  3/3  et  saponis  Storkii  gr.  jj.  con¬ 
grediuntur.  Yomitu  et  alvo  utplurimum  bis  ter  ve  per¬ 
actis  et  interpolato  trihorio  in  vasculo  coffeano  jusculi 
carnis  uncia  olei  Ricini  hauritur  et  vespera  denique, 
hoste  nondum  abacto  clysma  ordinatur  ex  aqua  lacte  et 
ejusdem  olei  unciis  tribus. 

e)  Methodus  Bremseri.  Auctor  hic  peregit  curam  cum  ' 
electuario ,  oleo  Ghaberti  et  purgante  quodam  leniore. 
In  electuarium  congrediebantur  semina  Sahadiliae,  pulv. 
rad.  Valerianae ,  Jalappae ,  tart.  vitriol.  et  oxymel  Scil¬ 
lae.  Olei  vero  cochlearia  coffeana  duo  omni  die  in  pau¬ 
xillo  aquae  hauriuntur,  donec  quatuor,  quinque  imo  sex 

vel  septem  unciae  essent  consumtae.  Stranguriae  forsan 
intranti  occurrit  emulsum  amygdalinum. 

f)  Methodus  quam  Golis  promulgavit,  egregiam  adep¬ 
ta  est  famam.  Ad  vesperas  panatella  admodum  incocta  et 
cum  butyro  parata  comeditur;  serius  quidquam  ano  inji¬ 
citur  decoctum  Althaeae  cum  pauxillo  salis  culinaris  et 
unciis  duabus  olei  Olivarum.  Mane  capit  aeger  in  lecto 
drachmam  rad.  Filicis  mar.  cum  haustu  infusi  florum  Ti¬ 
liae  vel  rad.  Ireos  florentinae.  Bihorio  elapso  omni  dimi¬ 
dio  horae  cochlear  cibarium  olei  Ricini  et  vasculum  cof- 
feanum  infusi  florum  Tiliae.  Quamprimum  autem  inge¬ 
ritur  oleum  illico  obambulet  in  cubili,  verme  vero  seces¬ 
so  bibat  unciam  alteramve  aquae  dest.  Menthae  pip.  vel 
florum  Aurantiorum  et  insuper  jusculum  carnis  concen- 
tratum.  Nunc  autem  petat  lectum. 

g)  B  r  e  t  o  n  optimo  cum  effectu  corticem  radicis  puni- 
cae  granati  taeniae  opponit.  Unciae  duae  corticis  coquun¬ 
tur  in  aquae  libris  tribus  ad  residuum  librae  unius  et  se¬ 
niis  ,  de  quo  mane  omni  d  hora  pars  quarta  propinatur» 
Ultimae  tandem  therapiae  parti  ut  satisfiat,  expulsis 
nunc  vermibus  cachexiam,  dispositionem  universalem  in 
holminthiasim,  specialius  systematis  gastrici  polyblenniam 
tollere  oportet,  omnesque  delere  effectus  tum  a  morbo 
tum  a  therapia  residuos.  Hinc  torpens  canalis  alimenta- 
ris  sensilitas  et  motus  peristalticus  tardus  resuscitentur, 
vasa  resorbentia  ad  liberiorem  incitentur  resorptionem 
mucique  spissi  glutinosi  in  primis  viis  accumulatio  prae¬ 
pediatur.  Huic  scopo  respondet  prae  reliquis  congruum 
regimen  diaeteticum.  Abstineat  igitur  aeger  ab  nutrimen¬ 
tis  digestu  difficilibus,  quae  statum  pituitosum  augere' 
valent,  uti  essent  cibi  farinacei,  tubera  solani  tuberosi,  le¬ 
gumina  matura,  carnes  pingues,  pisces  etc.  Eligantur  ju¬ 
ra  carnium,  olera  teneriora  aromate  levi  condita,  carnes 
tenerae  ei  pro  potu  cerevisia  amara,  vinum  generosum 

ad  pauca  cochlearia  cibaria.  Reliqua  ad  regimen  diaeto- 
ticum  spectantia,  uti  aer  purus ,  siccus,  motus,  somnus 
moderatus,  suam  aeque,  ad  salutem  recuperandam  sym¬ 
bolam  contribuunt.  —  Medicamenta,  quae  virium  dige¬ 
rentium  rubor  intestinomimque  tonum  optime  restituunt, 
sunt  amaricantia  et  aromatica,  uti  Taraxacum,  Fumaria, 
Cichoreum,  Trifolium  fibrinum,  Absinthium ,  Gentiana, 
Marrubium  album,  Centaureum  minus,  Fel  tauri  inspissa¬ 
tum,  radix  Rhei,  Aloes,  cortex  Aurantiorum,  Calamus 

aromaticus  et  similia. 


I, 


Theses  defendendae. 


i. 

Quivis  morbus  in  principio  localis. 

II. 

Actio  narcoticorum  stimulans  semper  negativa. 

III. 

In  fastigio  cachexiarum  una  ab  altera  distingui  nequit. 

IV. 

Non  omnis  virium  debilitas  stimulantibus  est  tractanda. 

V. 

Non  dantur  phlogoses  putridae. 

YI. 

Sine  anatomia  medicina  nulla. 

VIL 

Somnambulismus  humilior  est  vitae  forma. 

VIII. 

Vox  populi  in  medicis  dijudicandis  nil  valet. 

IX. 

Non  datur  surrogatum  in  pharmacologia. 

X.  1 

\ 

Inter  amauroses  maximam  salutis  spem  illa  praebet, 
quae  ex  abnormitate  systematis  vasorum  est  orta. 


s 

XI. 


Natura  sanat,  mediem  curat  et  hac  ratione  iit  ut  non- 
uunquam  male  curati  sanentur. 

XII. 

V 

In  methodo  sic  dicta  roborante  minimum  praestant 
remedia  roborantia. 

XIII. 

In  therapia  vermibus  opponenda  et  origo  eorum  et 
mala  iis  vere  debita  princeps  momentum  sistunt. 

XIV. 

Morbi  vere  debiti  entozois  homini  familiaribus  in 
spasmis  et  convulsionibus  solum  consistunt. 

XV. 

Quo  simplicior  formula  eo  firmior  diagnosis. 

XVI. 

Haemorrhagia  nil  nisi  symptoma  morbi. 

